J e l e n t é s
Mindszentkálla Község Önkormányzata Képviselő-testületének
2026. június 22-én tartandó nyilvános ülésére

Tárgy:           Jelentés a lejárt határidejű képviselő-testületi határozatok végrehajtásáról.

Előterjesztő: Csombó Zoltán polgármester

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:
MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

39/2026. (IV. 24.) HATÁROZATA

Captain típusú traktor értékesítéséről

Mindszentkálla Község Önkormányzata Képviselő-testülete elhatározza, hogy az Önkormányzat tulajdonában lévő Captain típusú, 1319 cm3 hengerűrtartalmú, 18 KW teljesítményű traktort értékesíti. 

A Képviselő-testület a traktor minimális eladási árát 2.000.000 Ft összegben határozza meg.

A Képviselő-testület felhatalmazza a Polgármestert, 
- az értékesítésre vonatkozó hirdetés közzétételére az alábbi médiumokban: Jófogás.hu, Agroinform.hu oldalakon az alábbi feltételekkel: eladási ár 2.500.000 Ft.
- az érdeklődőkkel való tárgyalások lefolytatására, 
- az adásvételi szerződés megkötésére, az adásvétel lebonyolítására. 

Felelős: Csombó Zoltán polgármester
Határidő: 2026. június 30. 

A traktor értékesítése megtörtént.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

46/2026. (V. 13.) HATÁROZATA

Mindszentkálla község helyi építési szabályzatának módosítására irányuló kérelem megtárgyalásáról

Mindszentkálla Község Önkormányzatának Képviselő-testülete Kékkút Község Önkormányzata kérelmével elviekben egyetért, elhatározza Mindszentkálla község helyi építési szabályzatának a Mindszentkálla, 022. hrsz.-ú útra irányuló módosítását, amennyiben az az Önkormányzat költségvetését költséggel nem terheli.

A Képviselő-testület felhatalmazza a Polgármestert, hogy a döntésről értesítse a Kérelmezőt, valamint kezdje meg a további egyeztetéseket, tárgyalásokat Kékkút Község Önkormányzatával.

Felelős: Csombó Zoltán polgármester
Határidő: 2026. június 10.

[bookmark: _GoBack]A tájékoztatás megtörtént, a módosítás témájával kapcsolatban a társönkormányzatok között további egyeztetések folynak.


MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

47/2026. (V. 13.) HATÁROZATA

Kővágóörsi Önkéntes Tűzoltó Egyesület támogatása

Mindszentkálla Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 21/2013. (XI. 20.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri      30.000 Ft-tal, azaz Harmincezer forinttal támogatja. 
 
A támogatás kifizetése egy összegben utalással történik az Egyesület pénztára javára. 
A támogatás célja: az Egyesület működési költségeinek támogatása
A felhasználás határideje: 2026. december 31.
Az Egyesület a támogatásról 2027. január 31.-ig köteles elszámolni.
A támogatási cél kormányzati funkciója: 032020 Tűz- és katasztrófavédelmi tevékenységek

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra. 
Felkéri a polgármestert, hogy a megállapodás megkötését követően intézkedjen fenti összeg kifizetéséről.
Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Csombó Zoltán, polgármester
Határidő: 
· a megállapodás megkötésére: 2026. június 30.
· az összeg kifizetésére: a megállapodás megkötését követően, az abban foglaltak szerint
· beszámolás: az elszámolást, illetve elmaradása esetén az arra biztosított határidő lejártát követő testületi ülésen.

A támogatási megállapodás aláírásra került.







MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

50/2026. (V. 13.) HATÁROZATA

Promontor Consult Kft. Mindszentkálla, 320. hrsz.-ú ingatlanrészére vonatkozó vételi szándék megtárgyalásáról

Mindszentkálla Község Önkormányzata Képviselő-testülete a Promontor Consult Kft. részéről érkezett, a Mindszentkálla, 320. hrsz-ú ingatlan egy részét érintő vételi szándékával nem ért egyet, a vételi szándékot elutasítja. 
A Képviselő-testület felkéri a polgármestert, hogy a döntésről értesítse a Kérelmezőt.

Felelős: Csombó Zoltán polgármester
Határidő: 2026. június 15.

Kérelmező értesítése megtörtént.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

51/2026. (V. 13.) HATÁROZATA

Helyi Esélyegyenlőségi Program felülvizsgálatáról
Mindszentkálla Község Önkormányzata Képviselő testülete a Helyi Esélyegyenlőségi Programot és a hozzá kapcsolódó intézkedési tervet áttekintette. Az áttekintést követően a Helyi Esélyegyenlőségi Program nem változott, az intézkedések megvalósítása folyamatos, a Helyi Esélyegyenlőségi Programot változatlan formában jóváhagyja.

A Képviselő-testület felkéri a Polgármestert, hogy intézkedjen a határozat a Társadalmi Esélyteremtési Főigazgatóság részre történő megküldéséről. 

Felelős: Csombó Zoltán, polgármester
Határidő: 2026. május 31.

A határozat megküldésre került.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

53/2026. (V. 13.) HATÁROZATA

A gyermekjóléti és gyermekvédelmi feladatok ellátásáról szóló 
2025. évre vonatkozó átfogó értékelés elfogadásáról

Mindszentkálla Község Önkormányzata Képviselő-testülete a gyermekjóléti és gyermekvédelmi feladatok ellátásáról szóló 2025. évre vonatkozó értékelést elfogadja.

Utasítja a polgármestert, hogy az értékelést a Veszprém Vármegyei Kormányhivatal részére küldje meg.

Felelős: Csombó Zoltán polgármester
Határidő: 2026. június 15. 

Az értékelés megküldésre került.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

69/2026. (V. 28.) HATÁROZATA

Kommunális eszköz beszerzéséről 

Mindszentkálla Község Önkormányzata Képviselő-testülete a Közigazgatási és Területfejlesztési Minisztériumtól a „település üzemeltetés fejlesztése” érdekében elnyert 6 000 000 Ft összeg terhére az alábbi kommunális eszköz beszerzését fogadja el:
Kubota BX 231 traktor,
tekintettel arra, hogy az összességében legelőnyösebb ajánlat kiválasztása érdekében lefolytatott beszerzési eljárás során a legtöbb pontszámot érte el. 

A vételár összege 7 400 000 Ft, amelyből 6 000 000 Ft-ot pályázat forrás terhére, 1 400 000 Ft-ot az Önkormányzat költségvetése –a korábban használt traktor értékesítéséből befolyt bevétel – terhére vállal a Képviselő-testület. 

A Képviselő-testület felhatalmazza a Polgármestert a beszerzés lebonyolítására. 

Felelős: Csombó Zoltán polgármester
Határidő: azonnal

A traktor beszerzése és a vétellel kapcsolatos teendők megtörténtek.


A Polgármester átruházott hatáskörben hozott döntése - az előző jelentés készítése óta -nem volt.
Határozati javaslat:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK
/2026. (…...) HATÁROZATA

Jelentés elfogadásáról

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2026. június 15.                            
                                                                                                     Csombó Zoltán		                                                                                  
                 polgármester

